Lyk by laerskool: Polisie, veiligheidsmaatskappy beskuldig mekaar – praag.co.za — 20 jaar jonk!
Die Gauteng departement van onderwys is nie bewus van die voorval nie.
‘n Veiligheidsmaatskappy-woordvoerder sê hulle het Sondagnag na ’n noodoproep ondersoek by die skool gaan instel.
Blykbaar is ‘n swartman opgemerk wat tussen die eiendomme in die omgewing rondbeweeg het.
“Die man het oor ’n muur van die skoolperseel gespring en werkers van die skool het hom aangekeer,” het die woordvoerder gesê.
Die polisie het klaarblyklik nie dadelik gereageer op die wenk nie.
Werkers by die skool het die man verrmoedelik aangehou, en teen Maandagoggend het die polisie die man dood aangetref.
Adjudant-offisier Hero Gumbu het bevestig die lyk was die van die man wat vroeër by die skool aangehou is.
Wilde aantygings is deur die polisie gemaak dat die veiligheidsmaatskappy verantwoordelik is vir die man se dood, maar toe veiligheidsmaatskappy se personeel die perseel verlaat het, was alles glo nog onder beheer.
Gumbu sê die veiligheidsmaatskappy se optrede op die misdaadtoneel word ondersoek.
Skoolhoof Rina Pretorius sê sy is aangeraai om geen kommentaar oor die aangeleentheid te lewer nie.
Die laerskool moes in 2014 ‘n reuse geldinsamelingspoging van stapel stuur vir ‘n beter sekuriteitstelsel vir die skool nadat hulle op 8 September beroof is.
Die skool is vanjaar 103 jaar oud en ten spyte van talle briewe wat hulle aan die Departement van Onderwys gestuur het, ontvang hulle geen hulp of ondersteuning vir die beveiliging van die onderwysers en leerlinge nie.
Die onderwysdepartement bied slegs berading aan vir slagoffers van misdaad.
Skrywer praagGepubliseer op 9 Maart 2016 Kategorieë Afrikaanse nuus, NuusSleutelwoord aanhouding, lyk, misdaad, polisie, skool, Wonderboom-suid
Vorige Vorige artikel: Dan Roodt: Kan ‘n Trump-presidentskap die ANC tot ‘n val bring?
Volgende Volgende artikel: Situasie by Unisa gespanne met klipgooiers